Noćna idila

Mirna noć nad zemljom se nadvila i mnoštvo zvijezda nebom prosula.

O, tiha, bajna zvijezdo, što u ovoj tajanstvenoj noći nebom lutaš, što li ti samo Mjesec šapće?

Blještavi sjaj mom oku si darovala, a mojoj duši baršunaste sanje.

O, moćna, sjajna zvijezdo, što se igraš u virovima tame i svjetlosti, kako li ti se samo more smije?

Svojom pojavom upravo krasiš ovo obično nebo.

O, čarobna, prekrasna zvijezdo, tajna si vječna što beskrajima nebeskim dišeš, a nemirno srce moje raskoši svojom griješ.

Luka Županović, 7.a razred